
Министерство на околната среда и водите


Регионална инспекция по околната среда и водите - Монтана

Д О К Л А Д

от контролна проверка по прилагане на екологичното законодателство
Обект: ферма за култивиране на змиорки гр. Лом с оператор „Фиш Фарм БГ“ ЕООД, град София
Дата на извършване на проверката: 15.08.2017 г.

Място на извършване на проверката: гр. Лом
Проверени компоненти и фактори на околната среда:
· Води
· Въздух 
· Опасни химични вещества
· Екологични щети 

Цели на проверката:
Провеждане на планов текущ контрол по компоненти и фактори на околната среда за изпълнение изискванията на:
· Закон за чистотата на атмосферния въздух (ЗЧАВ)
· Закон за водите (ЗВ) 

· Закон за отговорността за предотвратяване и отстраняване на екологични щети (ЗОПОЕЩ);
· Закон за опазване на околната среда (ЗООС) и условия в Решение по преценяване необходимостта от извършване на ОВОС № МО 27 – ПР/2012 г., издадено от директора на РИОСВ – Монтана.

· Закон за защита от вредното въздействие на химичните вещества и смеси (ЗЗВВХВС), вкл. Регламенти (ЕО) № 1907/2006, (ЕС) № 453/2010 и (ЕО) №  1272/2008. 
Извършени дейности:

С писмо на РИОСВ – Монтана, операторът е уведомен за датата на проверката, към което е приложена Заповед № РД-256/14.08.2017 г. на директора на РИОСВ – Монтана за извършване на комплексна проверка на място в обект - ферма за култивиране на змиорки гр. Лом с оператор „Фиш Фарм БГ“ ЕООД, град София.
На 15.05.2017 г. на основание чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана за 2017 г. и Заповед № РД-256/14.08.2017 г. на директора на РИОСВ – Монтана се извърши проверка на обекта и беше съставен Констативен протокол № КПКД-76/15.08.2017 г.
Проверени са:

· Кислородна станция за обогатяване на въздуха  с термопомпа за загряване на водата на рибите;

· Пречиствателно съоръжение за отпадъчни води ;
· Складови помещения за съхранение на храна за рибите;
· Хладилна камера;
· Оборудвана лаборатория
· Помещение за отглеждане на рибите 
· Документи и данни, свързани със законовите и подзаконови нормативни актове по околна среда.
Констативна част:

Основна дейност на дружеството е отглеждане на европейска змиорка с цел  угояване от 4 гр до 340 гр. Обектът е регистриран като животновъден обект с удостоверение от ОДБХ. В помещението за отглеждане на рибата са разположени 12 броя стъклопластови басейни с обем 3м3 и 22 броя басейни с обем 22 м3. 
1. Компонент „Води”
За производствени нужди се  използва вода от подземен водоизточник – 2 броя тръбни кладенци, за което има дружеството притежава действащо разрешително за водовземане, издадено от БДДР- Плевен. Вода за битови цели се ползва от водопреносната мрежа на гр. Лом въз основа на договор с „ВиК“ оператор. Битово-фекалните отпадъчни води се отвеждат до водоплътна изгребна яма. Формираните отпадъчни води от басейните постъпват в 2 броя пречиствателни съоръжения и след механично и биологично пречистване се връщат в рециркулационния процес. Водите, които не се връщат в рециркулационната система се отвеждат във водоплътната изгребна яма, която периодично се изчерпва. Към момента на проверката обемът й не е запълнен и не е извършвано почистване. Все още не е сключен договор с фирма за почистване на ямата.
2. Копмонент „Въздух“
За подгряване на водата, използвана за технологични нужди, се използва термопомпа с хладоагент  R410a в количество 1,9 кг, не попадащо в обхвата на контрол по Регламент (ЕС)  № 517/2014 за флуор-съдържащите парникови газове и Наредба № 1 от 17.02.2017 г., издадена на осн. чл. 17, ал.2 от ЗЧАВ.

За съхраняване на храната за рибите се използва плюсова хладилна камера, съдържаща фреон R134а в количество 0,65 кг, която също не подлежи на контрол по горепосочените Регламент и Наредба. На обекта няма други източници на организирани и/или неорганизирани емисии в атмосферния възудх. 

3. Екологични щети 
Дружеството извършва дейности, посочени  в точка 3 от Приложение № 1 към чл. 3, т. 1 от ЗОПОЕЩ – използване на водите и водните обекти, за което се изисква издаване на разрешително по смисъла на Закона за водите. Операторите, извършващи дейности по приложение № 1 на ЗОПОЕЩ изготвят собствена оценка (чл. 3, ал.1 от Наредба №1) за възможни случаи на непосредствена заплаха за екологични щети и на случаи на причинени екологични щети със съдържание, съгласно приложение № 1 от Наредба № 1 от 29.10.2008г. за вида на превантивните и оздравителните мерки в предвидените случаи от ЗПОЕЩ и за минималния размер на разходите за тяхното изпълнение. При проверката такава оценка не е представена.
4. Фактор „Опасни химични вещества"
 
Дружеството е  потребител по веригата съгласно Регламент 1907/2006 на химични вещества и смеси. За регулиране на „рН“ на водната среда на рибите се съхранява и употребява солна киселина 32-35%. Съхранението се извършва в обособено помещенеие с ограничен достъп в оригинални опаковки, етикитирани, съгласно условията, посочени в ИЛБ и изискванията на Наредбата за реда и начина на съхранение на опасни химични вещества и смеси. 
5. Условия в решението по преценяване необходимостта от извършване на ОВОС
За изграждане на фермата за отглеждане за угояване на змиорки е проведена процедура по преценяване на необходимостта от извършване на ОВОС и е издадено от директора на РИОСВ- Монтана Решение № МО 27- ПР/2012 г. с характер да не се извършва ОВОС за ИП. Изпълнени са две от поставените в решението условия: за ползваните подземни води при дейността на фермата е издадено от БДДР- Плевен разрешително за водовземане; изгребната яма за заустване на битово-фекални и производствени отпадъчни води съответства на изискванията на ЗУТ и е въведена в експлоатация като част от производствения обект. За другите две условия се установява следното: производствените отпадъчните води не се заустват във воден обект и не следва да се издава разрешително; предстои при запълване обема на изгребната яма сключване на договор с ВиК оператор за изтегляне на отпадъчните води. 

Заключение:
Операторът е изпълнил задълженията, произтичащи от законодателство по компоненти „Води“ и „Въздух” и не са устоновени нарушения по фактор „Опасни химични вещества”.
При извършената проверката е дадено предписание.

Управителят на дружеството да изготви и представи собствена оценка за възможни случаи на непосредствена заплаха за екологични щети и на случаи на причинени екологични щети със съдържание, съгласно приложение № 1 от Наредба № 1 от 29.10.2008 г. за вида на превантивните и оздравителните мерки в предвидените случаи от ЗПОЕЩ и за минималния размер на разходите за тяхното изпълнение.
Приоритети за последваща контролна дейност:
· Законосъобразно управление на водите.
· Законосъобразно управление на опасните химични вещества и смеси.

